[{"text_idx": "#000002", "text": "Eesti keele kursus to\u0308o\u0308tukassa toel"}, {"text_idx": "#000003", "text": "Cambridge eksami CAE C1 ettevalmistus"}, {"text_idx": "#000004", "text": "Erasmus+ o\u0303pira\u0308nne 2019 Ateenasse: Team Dinner koos terve kursuse (meie kahekesi), kursuse juhendaja ja kooli direktrissiga"}, {"text_idx": "#000006", "text": "Meie o\u0303pira\u0308ndeblogi on esimest korda avaldatud Facebookis 2019. a augustis."}, {"text_idx": "#000007", "text": "Kuna esimese kursusepa\u0308eva o\u0303ppeto\u0308o\u0308 algas alles o\u0303htul, siis sisustasime pa\u0308eva iseseisva kursuse-eelse to\u0308o\u0308ga- so\u0303itsime Aegina saarele ning tutvusime saare arhitektuuri, floora, fauna ja toidukultuuriga."}, {"text_idx": "#000008", "text": "O\u0303htul selgus, et oleme oma kursuse ainsad o\u0303ppijad. Programmikohane Team Dinner toimus ilusa vaatega kohas, osales terve kursus (meie kahekesi), kursuse juhendaja ja kooli direktriss."}, {"text_idx": "#000009", "text": "Meie tunnid toimuvad Ateenas Kreeka Kultuuri Instituudi alla kuuluvas School Life and Education Museumis. Kool asub Tripodoni ta\u0308naval, see on Ateena vanim ta\u0308nav, vanuseks 3000 aastat! Majad on muidugi uuemad, na\u0308iteks kooli maja on ehitatud aastal 1850. Samast ajast on pa\u0308rit ka klassiruumi laes olev fresko. Klassi aknast avaneb miljonivaade- otse Akropolisele. Muuseum tegeleb haridusega seotud esemete hoidmise ja sa\u0308ilitamisega, seepa\u0308rast on mo\u0308o\u0308bel meie klassis ajalooline. Lisaks Kreeka haridust puudutavale kogutakse siin ka erinevates keeltes aabitsaid. Kuna me oleme siin esimesed eestlased, siis lubasime kogu ta\u0308iendamiseks saata eestikeelse aabitsa."}, {"text_idx": "#000010", "text": "Muuseumi seinad jutustavad erinevaid lugusid. Na\u0308iteks saime teada, et karistuseks pandi korrarikkujad po\u0303lvitama mitte kuivanud hernestele, vaid teravatele kreeka pa\u0308hkli koortele."}, {"text_idx": "#000011", "text": "Ta\u0308nane ko\u0303ige suurem tarkusetera mulle kui o\u0303petajale igasuguse muuseumi vo\u0303i muu o\u0303ppeka\u0308igu ettevalmistuseks ja la\u0308biviimiseks on ja\u0308rgmine: Millise loo see koht jutustab ja mille ja\u0308tab u\u0308tlemata?"}, {"text_idx": "#000012", "text": "Pa\u0308rast teoreetilist osa tutvusime Plaka, Monastiraki ja Psirri linnaosadega. Koduto\u0308o\u0308ks on valida u\u0308ks huvitav maja, koht, monument vm objekt ja seda kirjeldada: materjalid, va\u0308rvid, stuktuur, kontrastid, valgus, kaunistused, detailid, ma\u0308rgid, su\u0308mbolid, enda tunded jne. Suurepa\u0308rane u\u0308lesanne kodus oma o\u0303ppijatega kasutamiseks! Aga va\u0308ga raske"}, {"text_idx": "#000013", "text": "Ta\u0308na saime teada, mis on muuseum ja miks meil on muuseumid. Midagi po\u0303rutavat teada ei saanud."}, {"text_idx": "#000014", "text": "Pa\u0308eva teises pooles ku\u0308lastasime rahvuslikku arheoloogiamuuseumit. See oli va\u0308ga traditsiooniline muuseum. Kogude suurus ja vanus oli muidugi muljetavaldav. Ko\u0303ige su\u0308gavama mulje ja\u0308ttis ajutine na\u0308itus \u201cThe Countless Aspects of Beauty\u201d. Seda muuseumi soovitaks ku\u0308lastada giidiga."}, {"text_idx": "#000015", "text": "Akropoli ma\u0308gi on ko\u0303rge. Pantheon on vo\u0303imas. Kell 9 hommikul ma\u0308kke ronima hakata on hiljavo\u0303itu. Kassade juures on ja\u0308rjekorrad (piletite eelmu\u0308u\u0308ki ei ole), temperatuur on juba u\u0308le 30 kraadi ja liikuda on vo\u0303imalik ainult rahvasummas. Tipu pool to\u0308o\u0308tavad valvurid, kes valju vilega eksijaid korrale kutsuvad O\u0303nneks liikusid inimesed kogu aeg edasi ja ka allatulek oli korraldatud sujuvalt."}, {"text_idx": "#000016", "text": "Pa\u0308rast Akropoli ma\u0308ge suundusime Akropoli muuseumisse. See on ainult 10 aastat vana ja va\u0308ga muljetavaldav. Muuseumi keskele on ehitatud teine Pantheon! Kui ma\u0308el saab lasta end kanda emotsioonidest (ja tuultest ), siis siin saab su\u0308veneda ja rahulikult uurida. Originaalsuuruses sambad! Palju originaalkujusid ja detaile, mis ta\u0308nu restauraatorite osavale to\u0308o\u0308le na\u0308itavad kunagist tervikut. Esimesel korrusel on peaaegu ta\u0308issuuruses klaaspo\u0303rand ja la\u0308bi selle on na\u0308ha, mis muuseumile vundamendiauku kaevates va\u0308lja tuli. Nu\u0308u\u0308d ei olegi muuseumil vundamenti, vaid maja seisab sammastel ning kogu va\u0308ljakaevatud linna saab uudistada nii la\u0308bi esimese korruse po\u0303randa kui maja all jalutades."}, {"text_idx": "#000017", "text": "Muuseumis istuvad lisaks valvuritele ka arheoloogid, kes vastavad inimeste ku\u0308simustele. Samas, QR-koodidega info otsimine ja virtuaalreaalsus ei ole sellesse muuseumisse veel jo\u0303udnud. Nagu u\u0308tles meie juhendaja, u\u0308he sellise muudatuse tegemine muuseumis vo\u0303taks aega va\u0308hemalt 10 aaastat ja kui valitsus vahetub, siis kauemgi"}, {"text_idx": "#000018", "text": "Ta\u0308na o\u0303nnestus meil vaatlejatena osaleda ka kahes meie kooli korraldatud haridusprogrammis- Akropoli muuseumi laste otsimisma\u0308ngus ja o\u0303htusel linnarahvale korraldatud ekskursioonil, kus tutvustati Plaka vanu taverne ja vanadest Kreeka filmidest tuntud kohti. O\u0303htu lo\u0303petas filmio\u0303htu, kus vaadati neid samu stseene ka muuseumi o\u0303ue va\u0308likinos."}, {"text_idx": "#000019", "text": "Ta\u0308nane uus teadmine- Vana-Kreeka majad ja kujud on ku\u0308ll tehtud valgest marmorist, aga olid algul kenasti kirjuks va\u0308rvitud."}, {"text_idx": "#000021", "text": "Ta\u0308nane pa\u0308ev mo\u0308o\u0308dus meie vo\u0303o\u0303rustajamuuseumi (School Life and Education Museum) erinevate programmidega tutvudes."}, {"text_idx": "#000022", "text": "Alustasime vanaaegse koolitunniga. Koolivormid selga, kott u\u0308le o\u0303la ja kooli! Pa\u0308rast o\u0303petaja tervitust ja\u0308rgnes ku\u0308u\u0308nte pikkuse ja puhtuse kontroll Seeja\u0308rel hakkasime o\u0303ppima kirjutamist \u03a0\u03b9 \u03c0\u03b9 \u03c4\u03bf \u03c0\u03b1\u03c0\u03b9. Loodan, et sai o\u0303igesti. Igaks juhuks ra\u0308a\u0308giti ka karistustest, kergema eksimuse puhul piisas kepihoobist ja raskemal juhul pandi o\u0303ppija po\u0303lvitama kreeka pa\u0308hkli koortele. Talviti pidi iga o\u0303pilane iga pa\u0308ev klassiruumi ku\u0308tmiseks u\u0308he halu kaasa tooma. Kes ei toonud, see pandi istuma ahjust vo\u0303imalikult kaugele."}, {"text_idx": "#000023", "text": "Koolipa\u0308eva lo\u0303puks jo\u0303udsime o\u0303ppemeetoditega 21. sajandisse ja osalesime aaretejahil Plakas."}, {"text_idx": "#000024", "text": "Ta\u0308na, kursuse viimasel pa\u0308eval, ku\u0308lastasime kolme erinevat va\u0308ikest muuseumi. Esimene oli \u201cvanaaegne saunamaailm\u201d- Public Baths. Muuseumi uksel anti meile tahvelarvuti ja tahvli abil liikusime la\u0308bi muuseumi kuulates tekste ja vaadates pilte. Teine oli Kreeka rahvakunstimuuseum \u201cAngeliki Chatzimichali\u201d. Sealne ekspositsioon tutvustas kreeklaste rahvariideid, pulmatraditsioone ja sajanditagust elu-olu. Kolmandana tutvusime Kreeka rahvapillide muuseumiga. Kolm korrust olid ta\u0308is pille erinevatest Kreeka piirkondadest, paljude pillide all oli peegel, mis vo\u0303imaldas imetleda, kuidas pillid altpoolt va\u0308lja na\u0308evad. Igal korrusel olid ka u\u0308hed to\u0308o\u0308korras ko\u0303rvaklapid Piltide tegemine oli ta\u0308nastes muuseumides keelatud"}, {"text_idx": "#000025", "text": "To\u0308o\u0308toad muuseumide ja o\u0303ppeka\u0308ikude teemal tulevad jaanuaris Multilingua Talveakadeemias ja ma\u0308rtsis eesti keele messidel Ku-Ky."}, {"text_idx": "#000027", "text": "Ly Leedu, metoodik ja eesti keele o\u0303petaja"}]